Pranešimas žiniasklaidai

2025 m. kovo 5 d.

**Į „Maxima“ parduotuves sugrįžo legendiniai ledai „Kriu-Kriu“: sugrįžimą lėmė pirkėjų prašymai**

**Daugelis sutiks, kad maistas neretai sukelia nostalgiją ir bent trumpam mintimis nukelia į brangiausias akimirkas. Vaikystę menantys karšti sumuštiniai ar močiutės kepti blyneliai su uogiene, o gal porcija pamėgtų ledų šiltą dieną – kiekvienas galėtų papasakoti apie savo gardžiausius prisiminimus. Vienas tokių – į lietuviško prekybos tinklo „Maxima“ parduotuves sugrįžę legendiniai ledai „Kriu-Kriu“, kurie nudžiugino ne tik ta pačia klasikine pakuote, išskirtine forma, bet ir išsaugota 1999-ųjų metų receptūra. Vos ledai pasirodė prekyboje, juos pirkėjai iškart ėmė gausiai krauti į pirkinių krepšelius.**

Saldi grietinėlė, akį traukianti forma, pakuotė ir pavadinimas, kurį žino tiek maži, tiek dideli – taip galima apibūdinti dalies tautiečių pamėgtus ledus „Kriu-Kriu“.

**Po laiškų ir peticijų – saldžios legendos sugrįžimas**

Nors šių, nostalgiją keliančių desertų, jau ne vienerius metus nebuvo galima įsigyti, ledus gaminantis prekės ženklas „Kar Kar“ išgirdo gerbėjų prašymus juos grąžinti į prekybą, tačiau tik ribotam laikui – ledų bus galima įsigyti „Maxima“ parduotuvėse iki kovo pabaigos.

„Legendiniai „Kriu-Kriu“ ledai nuo pat pasirodymo subūrė daugybę gerbėjų, kurie, ledams pasitraukus iš prekybos, siuntė gamintojui laiškus, žinutes ir net rengė peticijas, prašančias sugrąžinti jų taip pamėgtą gardėsį. Šie prašymai buvo išgirsti, todėl visą mėnesį „Maxima“ parduotuvėse vykstant teminiam Saldumynų ir užkandžių mėnesiui, kuriam atvežėme ir dar apie 200 skirtingų visame pasaulyje populiarių gardėsių, „Kriu-Kriu“ ledai lauks jų taip išsiilgusių pirkėjų“, – sako „Maximos“ Komunikacijos ir korporatyvinių ryšių departamento direktorė Indrė Trakimaitė-Šeškuvienė ir priduria, kad vykstant teminiam mėnesiui pirkėjai gali rasti ir jau pamėgtų, ir dar niekada neragautų skonių, kurių dažnu atveju galima rasti tik specializuotuose parduotuvėse ar užsienyje.

„Maximos“ atstovė pastebi, kad ledai į parduotuves grįžta tokie patys, kokius daugelis ir prisimena – su ta pačia klasikine pakuote, išskirtine forma ir išsaugota 1999-ųjų receptūra, kuri kaipmat nukelia į skaniausias nostalgiškas akimirkas. I. Trakimaitė-Šeškuvienė taip pat pabrėžia, kad norintys pasimėgauti šiais ledais turėtų ilgai nelaukti – „Kriu-Kriu“ ledų kiekis teminio Saldumynų ir užkandžio mėnesio metu yra ribotas.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir kruopščiai atrinktas pasirinkimas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maxima“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos:**

El. paštas: komunikacija@maxima.lt